b'\n_START_ARTICLE_\n\xc5\xbdi\xc4\x8dna dr\xc4\x8da\n_START_PARAGRAPH_\n\xc5\xbdi\xc4\x8dna dr\xc4\x8da (angle\xc5\xa1ko Zip-line), tudi \xc5\xbeic-dr\xc4\x8da, tirolska \xc5\xbei\xc4\x8dnica, spu\xc5\xa1\xc4\x8dalka, tirolska pre\xc4\x8dnica, lete\xc4\x8da lisi\xc4\x8dka (dobesedni prevod iz flying fox) je vrsta \xc5\xbei\xc4\x8dnice, ki deluje le s pomo\xc4\x8djo te\xc5\xbenosti._NEWLINE_V osnovi jo sestavljata jeklenica, napeta med dve to\xc4\x8dki pod naklonom, in \xc5\xa1kripec, na katerega je obe\xc5\xa1eno breme, ki se spu\xc5\xa1\xc4\x8da od vi\xc5\xa1je to\xc4\x8dke vpetja proti ni\xc5\xbeji._NEWLINE_Priprava se uporablja za premo\xc5\xa1\xc4\x8danje te\xc5\xbeko prehodnih predelov in se je prvotno uporabljala v gozdarstvu, predvsem za potrebe spravila lesa iz strmih ali neprehodnih gozdov, za dostavo gradiva in dobrin, ter nenazadnje tudi ljudi. Med drugim v gorni\xc5\xa1tvu, pri raziskovanju te\xc5\xbeko dostopnih tropskih gozdov, v zadnjem \xc4\x8dasu se je \xc5\xbei\xc4\x8dna dr\xc4\x8da uveljavila kot priljubljena ponudba adrenalinskih / pustolovskih parkov, kjer ponudniki storitev tekmujejo v hitrosti in dol\xc5\xbeini spusta, najve\xc4\x8dkrat gre za ve\xc4\x8dje vi\xc5\xa1ine in osupljive prizore._NEWLINE_V pomanj\xc5\xa1anem merilu se \xc5\xbei\xc4\x8dna dr\xc4\x8da uporablja tudi kot otro\xc5\xa1ko igralo.'